44 Eduardus a Beunér. '- 



res cum illa altera ostendat huic qvoqve diverbio succinere tibias perrexisse, 

 praesertim cum cantici tantum duo versus restent, ad qvos solos illae, si ante 

 obmutuissent, ab integro canere vix potuerunt. Facile vero ad suspicandum 

 est etiam cantici ipsius modos mutatos esse, ubi post diverbium dira exsecra- 

 tio a desperante adolescentulo emittitur, reversis tamen iisdem octonariis iam- 

 bicis. 



Priusqvam in commeraorandis canticis hujus comoediae longius progre- 

 diar, discedam parumper ad aliud, qvod tamen etiam ad illud pertinet. Ini- 

 tium actus 4:i non recte ponunt cum libris et Donati argumento ad versum 

 fabulae 615. Ita enim referunt ad eundem actum 3:um et Chaereae veste 

 eunucbi induti introitum in aedes Thaidis (post v. 493) et ejusdem, postqvam 

 puellam oppressit, exitum in publicum (ad v. 545), intra qvod tempus, ut 

 nunc actus descripti sunt, sine uUa intermissione versus qvinqvaginta pro- 

 nuütiantur, dum in tantillum spatium conjiciuntur omuia, qvae in interiore 

 domo ante exitum suum facta Chaerea narrat Antiphoni (v. 576 sqq.), duc- 

 tum se esse custodem in conclave ad virginem, post decessionem Thaidis 

 balneum puellae adornatum esse, hanc ad lavandum arcessitam isse, lavisse, 

 redisse, tum in lecto collocatam, flabello ventulum ei faciente falso eunucho, 

 obdormivisse, interea lavatum abiisse etiam ancillas seqve tandem solum cum 

 dormiente puella relictum esse, qvaeqve seqvuntur reliqva. Ea omnia non 

 aeqve fere brevi tempore facta, ac narrata, proponere potuit Terentius, cujus 

 arte dignum ueqve hie neqve alibi omnem temporis computandi curam adeo 

 negligere fuit. Nam qvod ad Heautontimorumeni v. 168 sqq., 502 sqq., 

 557 sqq., 948 sqq., ad Andr. v. 901 sqq., ad Hecyr. v. 721 sqq. paulura 

 temporis datum est ad intrandum in domum proximam et ad inde redeundum 

 atqve ad homines e vicina domo evocandos, et qvod inter Andriae v. 467 et 

 481 Glycerio affuisse obste trix (temulenta et temer aria v. 229) satis habet, 

 inter Adelph. autem v. 586 et 713 Demea urbem perreptavit, liaec aut suo 

 qvidqve loco defendi et vel celeritate parata ac saepe impatientia hominum 

 vel rursus gestus mora et ambulatione in scena opperientium satis explicari 

 aut saltem facile ferri et praetermitti possunt *), neqve sunt comparanda cum 

 dispositionis rerum hoc portento scriptori multum Plauti dissimili tributo, qvi 

 hoc loco accurata narratione rem secuta omnem spectatoribus occasionem de 



*) Modum excedit in negligentia bujusmodi rerum veteribus ascribenda Benfejus ad 

 Heaut. V. 2. 1, et fugit eum relatio pronominis liarwn in Andr. v. 904, qvod ad superio- 

 rem qvandam longam orationem Pampbili extra scenam liabitam se referre temere contendit. 

 — Cftr. autem Bentlejus ad Heaut. V. 3. 12 et Hermaunus 1. c. p. 292. 



